**Mikko-Sakari Koivu** (s. 12. maaliskuuta 1983 Turku) on uransa lopettanut suomalainen jääkiekkoilija. Koivu pelasi keskushyökkääjänä. Koivu on myös yksi HC TPS Turku Oy:n osaomistaja.

Koivun ammattilaisura käynnistyi Turun Palloseurassa, jossa hän voitti ensimmäisellä kaudellaan Suomen mestaruuden. Minnesota Wild varasi Koivun NHL:ään vuoden 2001 varaustilaisuudessa numerolla 6, ja Koivu siirtyi Pohjois-Amerikkaan NHL:n työsulkukaudeksi 2004–2005, jolloin hän pelasi AHL-liigassa Minnesotan entisessä farmijoukkueessa Houston Aerosissa. Hän pelasi ensi kerran NHL:ssä Minnesotan joukkueessa kaudella kaudella 2005–2006 ja hänet valittiin ennen kauden 2009–2010 alkua Minnesotan seurahistorian ensimmäiseksi vakituiseksi kapteeniksi.

Koivu on Minnesotan seurahistorian eniten maalisyöttöjä ja tehopisteitä tehnyt pelaaja. Hän on myös Minnesotan kaikkien aikojen tehokkain pelaaja ylivoimatehopisteiden määrässä ja seuran historian toiseksi tehokkain maalintekijä. 

Koivu on saavuttanut maajoukkuetasolla arvokisamitaleja kolmessa eri ikäluokassa. Suomen alle 18-vuotiaiden jääkiekkomaajoukkueessa hän on voittanut maailmanmestaruuden vuonna 2000 ja MM-pronssin vuonna 2001 sekä alle 20-vuotiaiden jääkiekkomaajoukkueessa MM-hopean vuonna 2001 ja MM-pronssin vuonna 2002. Miesten jääkiekkomaajoukkueessa hän on voittanut jääkiekon maailmanmestaruuden vuonna 2011, MM-hopean vuonna 2007 sekä vuonna 2016 ja kaksi MM-pronssia vuosina 2006 ja 2008; sekä olympiahopeaa vuonna 2006 ja olympiapronssia vuonna 2010. Jääkiekon maailmancupissa Koivu on edustanut Suomea vuonna 2004, jolloin Suomi oli maailmancupin toinen.

Seuraura
--------

### Ammattilaisuran alku Turun Palloseurassa

Koivu pelasi jääkiekkouransa alussa TPS:n juniorijoukkueissa. 17-vuotiaana hän siirtyi TPS:n edustusjoukkueeseen, jossa myös hänen isoveljensä Saku Koivu pelasi 1990-luvun alkupuolella. Tulokaskaudellaan 2000–2001 Koivu pelasi runkosarjassa 21 ottelua, joissa hän teki yhden syöttöpisteen. TPS voitti kauden päätteeksi SM-kultaa kolmatta kertaa peräkkäin, mutta Koivu ei pelannut pudotuspeleissä.

Kesän 2001 NHL-varaustilaisuudessa Minnesota Wild varasi Koivun NHL:ään ensimmäisen kierroksen kuudentena varauksena. Koivu pelasi kuitenkin vielä kaudet 2001–2004 SM-liigassa. Toisella SM-liigakaudellaan 2001–2002 Koivu pelasi 48 runkosarjaottelua tehopistein 4+3=7. Pudotuspeleissä Koivu pelasi 8 ottelua tehoin 0+3=3. TPS ylsi pronssiotteluun, jonka HPK voitti lukemin 1–0. Kaudella 2002–2003 Koivu pelasi 37 runkosarjaottelua tehoin 7+13=20 ja seitsemän pudotuspeliottelua tehoin 2+2=4. TPS ei kuitenkaan päässyt mitalipeleihin, ja mestaruuden voitti kauden päätteeksi Tampereen Tappara.

Viimeinen SM-liigassa vietetty kausi oli Koivulle menestyksekäs. Hän teki runkosarjan 45 ottelussa tehopisteet 6+24=30 ja nousi joukkueen johtaviksi pelaajiksi seuran päävalmentajaksi hankitun isänsä Jukka Koivun luotsatessa TPS:n runkosarjavoiton kautta finaaliin. Finaalisarjassa Oulun Kärpät kuitenkin voitti TPS:n otteluvoitoin 3–1.

### NHL

#### NHL-uran ensimmäiset kaudet Minnesota Wildissa

Neljän SM-liigakauden jälkeen Koivu suuntasi Minnesota Wildin organisaatioon. Kaudella 2004–2005 NHL:ssä oli kuitenkin työsulku, minkä vuoksi Koivu pelasi koko kauden AHL:ssä farmijoukkue Houston Aerosissa opetellen pienen kaukalon peliä. Koivu pelasi 67 runkosarjaottelua pistein 20+28=48. Pudotuspeleissä Koivu pelasi viisi ottelua, joissa hänen ainoat tilastomerkintänsä olivat yksi maali sekä yksi kahden minuutin jäähy.

Koivu debytoi NHL:ssä kaudella 2005–2006 ja pelasi 64 runkosarjaottelua keräten tehopisteet 6+15=21. Wild ei kuitenkaan edennyt pudotuspeleihin. Koivu pelasi NHL:ssä vaativan valmentajan Jacques Lemairen alaisuudessa ja tulokasvuosi oli lupaava.

Varsinaisen NHL-läpimurtonsa Koivu teki kaudella 2006–2007 pelattuaan 82 runkosarjaottelua tehopistein 20+34=54. Minnesota eteni pudotuspeleihin, joissa se pelasi kuitenkin vain viisi ottelua Anaheim Ducksin pudotettua joukkueen jatkosta otteluvoitoin 4–1 ja edettyä lopulta Stanley Cup-mestaruuteen.

Kaudella 2007–2008 Koivu toimi Wildin varakapteenina mutta pelasi ainoastaan 57 runkosarjaottelua. Vähäisen pelimäärän taustalla oli loukkaantuminen syksyllä 2007 Vancouver Canucksin ruotsalaispuolustaja Mattias Öhlundin aiheutettua Koivulle jalkamurtuman tahallisella mailaniskulla. Koivun tehopisteet runkosarjassa olivat 11+31=42. Lisäksi hän ylsi Wildin seurahistorian ennätykseen antamalla neljä maalisyöttöä yhdessä ottelussa lokakuussa 2008 Florida Panthersia vastaan pelatussa ottelussa. Lisäksi 30. lokakuuta pelatussa ottelussa veljekset Mikko ja Saku Koivu kohtasivat ensi kertaa NHL-jäillä Montreal Canadiensin kohdatessa Minnesotan. Kyseessä oli ensimmäinen kerta NHL:ssä, kun vastakkain pelaavien seurojen veljekset kohtasivat toisensa omien seurojensa kapteeneina. Pudotuspeleissä Koivu pelasi kuudessa ottelussa tehoin 4+1=5.

Koivu pelasi kaudella 2008–2009 79 runkosarjaottelua ja nousi Wildin tärkeimmäksi hyökkääjäksi. Hän pelasi jälleen keskushyökkääjänä nopealle laiturille Marián Gáboríkille. Wildin GM Doug Risebrough kuvasi Koivua joukkueen moottoriksi. Kauden loppupuolella Koivu loukkasi polvensa, mitä ennen oli kuitenkin ehtinyt tehdä tehopisteet 20+47=67.

#### Wildin vakituisena kapteenina (2009–2020)

Koivu aloituksessa Carolina Hurricanesia vastaan.
Kaudella 2009–2010 Koivu valittiin Minnesotan seurahistorian ensimmäiseksi vakituiseksi kapteeniksi. Ennen tätä Wildissa oli käytetty kiertävän kapteenin vastuun järjestelyä, jossa kapteeni valittiin aina kuukaudeksi kerrallaan, joskin toimikausia oli mahdollista olla useampi perätysten. Ennen tätä Minnesotalla oli ollut 22 kapteenina toiminutta pelaajaa. Wildin uusi toimitusjohtaja Chuck Fletcher kertoi Koivun olevan NHL:n kolmen parhaan puolustavan sentterin joukossa.*lähde?* Koivu teki kaudella runkosarjassa uransa ennätyspisteet 22+49=71 ja pelasi ykkösketjussa yhdessä Martin Havlátin ja Andrew Brunetten kanssa. Koivu osoittautui Wildin kasvoiksi ja erinomaiseksi erikoistilannepelaajaksi; hän teki 28 pistettä ylivoimalla ja oli Wildin tärkein alivoimapelaaja. Koivua ei kuitenkaan valittu ehdolle parhaan puolustavan hyökkääjän Frank J. Selke Trophyn saajaksi, mitä monet hämmästelivät.*lähde?* Minnesota Wildin toimitusjohtaja Fletcher sanoi Koivun olevan hänen mielestään liigan aliarvostetuin pelaaja ja samaa mieltä oli myöhemmin myös kanadalainen tv-selostaja Gord Miller. Wild jäi kaudella pudotuspelien ulkopuolelle toisen kerran peräkkäin.

Heinäkuussa 2010 Koivu solmi Minnesotan kanssa seitsemän vuoden jatkosopimuksen, joka päättyy kauteen 2017–2018. Sopimuksen arvo oli 47,25 miljoonaa dollaria eli noin 36,6 miljoonaa euroa ja kyseessä oli tuolloin kaikkien aikojen suurin NHL-seuran ja suomalaispelaajan välinen sopimus.

Kaudella 2010–2011 Koivu pelasi runkosarjassa 71 ottelua tehoin 17+45=62. Koivun kausi keskeytyi helmikuussa sormimurtumaan, jonka hän sai yrittäessään torjua kädellään laukausta. Koivun loukkaantuminen paljasti joukkueen riippuvuuden kapteenistaan: hänen poissaolonsa heikensi peliä, joka kuitenkin parani Koivun palattua.*lähde?* Minnesota ei kaudella päässyt pudotuspeleihin.

Koivu jatkoi 2011–2012 Wildin kapteenina ja keulakuvana. Hän sai ketjukaverikseen tunnetun maalintekijän Dany Heatleyn kun Martin Havlát myytiin pois. Minnesota Wild aloitti kauden hyvin johtaen joulukuussa jopa koko liigaa. Koivu kutsuttiin ensimmäisen kerran tähdistöotteluun vuonna 2012, josta hän kuitenkin jäi pois loukkaantumisen vuoksi. Loukkaantunut Koivu pelasi vain 55 ottelua, eikä Wild edennyt tälläkään kaudella pudotuspeleihin. Koivu teki 44 pistettä ja voitti loukkaantumisistaan huolimatta joukkueen syöttöpörssin. Lisäksi hän keräsi tehotilastoon joukkueensa parhaan lukeman +10.

Kauden 2012–2013 työsulun takia Koivu pelasi alkukaudella kymmenen ottelua SM-liigassa TPS:ssä. NHL:n tynkäkaudella hän pelasi 48 runkosarjaottelua tehopistein 11+26=37. Minnesota eteni monen vuoden tauon jälkeen pudotuspeleihin, joissa Koivu pelasi viisi ottelua ilman tehopisteitä.

Kaudella 2013–2014 Koivu loukkasi jalkansa kiekon osumasta. Vamman vuoksi hän joutui jäämään pois Sotšin olympialaisten kokoonpanosta. Hän palasi peleihin hieman olympialaisten jälkeen. Myöhemmin hän ohitti vanhan seurakaverinsa Marian Gaborikin Wild-seurapisteissä. Gaborikin entinen seuraennätys Wildissä oli 437 tehopistettä.

Kaudella 2015–2016 28. helmikuuta 2016 Koivu ohitti Nick Schultzin (743 peliä) eniten otteluita pelanneena pelaajana Minnesota Wildissa. Hän on tehnyt myös Wildin historiassa eniten maalisyöttöjä ja tehopisteitä. Joulukuussa 2019 Koivu saavutti urallaan tuhat NHL-ottelua ja samassa ottelussa seitsemänsataa tehopistettä.
Syyskuussa 2020 Wildin toimitusjohtaja Bill Guerin ilmoitti ettei Wild tee jatkosopimusta Koivun kanssa.

### Columbus Blue Jackets ja uran lopetus (2021)

Lokakuussa 2020 Koivu teki yksivuotisen 1,5 miljoonan dollarin sopimuksen Columbus Blue Jacketsin kanssa. Helmikuussa 2021 hän ilmoitti kesken kauden uransa lopettamisesta. Koivu liittyi kesällä 2021 alle 20-vuotiaiden maajoukkueen valmennusryhmään.

Maajoukkueura
-------------

### Nuorten maajoukkueet

#### Alle 20-vuotiaiden maailmanmestaruuskilpailut 2000 ja 2001

Koivu pelasi vuonna 2000 alle 18-vuotiaiden maailmanmestaruuskisoissa, joissa Suomi voitti kultaa. Vuonna 2001 hän voitti pronssia alle 18-vuotiaiden maailmanmestaruuskisoissa ja hopeaa nuorten maailmanmestaruuskisoissa.

### A-maajoukkue

#### Maailmancup vuonna 2004

Koivun ura varsinaisessa maajoukkueessa alkoi vuoden 2004 maailmancupissa, johon Koivu hankittiin korvaamaan nilkkavaivasta kärsinyttä Esa Pirnestä. Suomen joukkue saavutti maailmancupissa hopeaa.

#### Talviolympialaiset ja maailmanmestaruuskilpailut vuonna 2006

Koivu pelasi Suomen joukkueessa Torinon talviolympialaisissa 2006, joissa Suomi ylsi finaaliin saavuttaen hopeaa. Koivua peluutettiin Torinossa suurimmaksi osaksi neljännen kentän keskushyökkääjänä. Keväällä 2006 Koivu pelasi myös Latvian maailmanmestaruuskisoissa voittaen pronssia.

#### Maailmanmestaruuskilpailut vuosina 2007 ja 2008

Moskovan maailmanmestaruuskisoista 2007 Koivu oli Suomen kärkihyökkääjiä. Suomi eteni finaaliin Koivun ratkaistua Venäjä-ottelun jatkoajalla. Finaalissa Suomi kuitenkin hävisi Kanadalle. Koivu oli mukana myös Kanadan maailmanmestaruuskisoissa 2008 Suomen voittaessa pronssia. Vuoden 2009 maailmanmestaruuskisoihin Koivu ei osallistunut polvivamman vuoksi.

#### Talviolympialaiset vuonna 2010 ja maailmanmestaruuskilpailut vuonna 2011

Vuonna 2010 Koivu pelasi toisen kerran talviolympialaisissa, joissa Suomi voitti pronssia. Vuoden 2011 maailmanmestaruuskisoihin Koivu osallistui Suomen joukkueen kapteenina Tuomo Ruudun ja Lasse Kukkosen toimiessa joukkueen varakapteeneina. Suomi voitti kisoissa historiansa toisen maailmanmestaruuden 16 vuoden tauon jälkeen.

#### Maailmanmestaruuskilpailut vuonna 2012

Toistaiseksi ainoa kerta, jolloin Koivu on jäänyt arvoturnauksessa ilman mitalia oli vuoden 2012 maailmanmestaruuskilpailut, joissa Suomi sijoittui neljänneksi.

#### Maailmanmestaruuskilpailut ja maailmancup vuonna 2016

Koivu edusti seuraavan kerran Suomen maajoukkuetta arvokisoissa vasta kevään 2016 maailmanmestaruuskisoissa. Häneltä oli jäänyt vuoden 2014 Talviolympialaiset väliin nilkkavamman vuoksi. Koivu toimi jälleen joukkueen kapteenina ja johdatti Leijonat aina finaaliin saakka. Nimekäällä joukkueella mukana ollut Suomi kuitenkin hävisi loppuottelun Kanadalle.

Saman vuoden syksyllä pelatussa maailmancupissa Koivu toimi Suomen joukkueen kapteenina. Koivu oli joukkueen ainoa pelaaja, joka oli ollut mukana vuoden 2004 maailmancupissa. Suomi sijoittui vuoden 2016 turnauksessa viimeiseksi tehden vain yhden maalin.

Perhe ja yksityiselämä
----------------------

Koivun isoveli Saku Koivu pelasi myös ammatikseen jääkiekkoa. Veljesten isä Jukka Koivu on jääkiekkovalmentaja.

Mikko Koivu valmistui ylioppilaaksi Aurajoen urheilulukiosta.

Mikko Koivu aloitti varusmiespalveluksensa 19. huhtikuuta 2011 Hämeen Rykmentin Lahden Urheilukoulussa. Koivu suoritti palveluksen loppuosan urheilukomennuksella.

Saku ja Mikko ostivat vuonna 2010 Turun keskustasta 36-asuntoisen kerrostalon, jonka asunnot laitettiin vuokralle.

Mikko on naimisissa vuodesta 2015 Helena Kipperin kanssa. Pariskunnan esikoinen Sofie Elizabeth syntyi syksyllä 2013. 18. toukokuuta 2015 pariskunnalle syntyi poika Kasper. Helmikuussa 2020 Mikko Koivu päätti hakea yksin avioeroa.

Saavutukset
-----------

#### NHL

* **Minnesota Wild**:
	+ NHL:n tähdistöottelu: 2012 (valittiin, muttei osallistunut)
	+ Seurahistorian ennätykset (5):
		- Ensimmäinen vakituinen kapteeni (2009–)
		- Eniten maaliin johtaneita syöttöjä
		- Eniten tehtyjä tehopisteitä
		- Eniten pelattuja otteluita
		- Eniten otteluita, joissa pelaaja tekee vähintään kaksi tehopistettä.

#### SM-liiga

* **Turun Palloseura**:
	+ Mestaruus (Kanada-malja): 2000–2001
	+ Runkosarjan voitto (Harry Lindbladin muistopalkinto): 2003–2004
	+ Hopea: 2003–2004

### Maajoukkue

#### Maailmanmestaruuskilpailut

* **Suomen jääkiekkomaajoukkue**:
	+ Kulta: 2011
	+ Hopea: 2007, 2016
	+ Pronssi: 2006, 2008
	+ Yksi Suomen maajoukkueen kolmesta parhaasta pelaajasta turnauksessa: 2008, 2011, 2012

#### Olympialaiset

* **Suomen jääkiekkomaajoukkue**:
	+ Hopea: 2006
	+ Pronssi: 2010

#### Maailmancup

* **Suomen jääkiekkomaajoukkue**:
	+ Hopea: 2004

#### Alle 18-vuotiaiden maailmanmestaruuskilpailut

* **Suomen alle 18-vuotiaiden jääkiekkomaajoukkue**:
	+ Kulta: 2000
	+ Pronssi: 2001

#### Alle 20-vuotiaiden maailmanmestaruuskilpailut

* **Suomen alle 20-vuotiaiden jääkiekkomaajoukkue**:
	+ Hopea: 2001
	+ Pronssi: 2002

### Muut

* Jääkiekkoliiton President's Trophy: 2012

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2000–2001 | TPS | SM-liiga | 21 | 0 | 1 | 1 | 2 | – | – | – | – | – | JMM | 7 | 0 | 3 | 3 | 8 |
| 2001–2002 | TPS | SM-liiga | 48 | 4 | 3 | 7 | 34 | 8 | 0 | 3 | 3 | 4 | JMM | 7 | 1 | 5 | 6 | 4 |
| 2002–2003 | TPS | SM-liiga | 37 | 7 | 13 | 20 | 20 | 7 | 2 | 2 | 4 | 6 |
| 2003–2004 | TPS | SM-liiga | 45 | 6 | 24 | 30 | 36 | 13 | 1 | 7 | 8 | 8 |
| 2004–2005 | Houston Aeros | AHL | 67 | 20 | 28 | 48 | 47 | 5 | 1 | 0 | 1 | 2 | MC | 4 | 0 | 1 | 4 | 1 |
| 2005–2006 | Minnesota Wild | NHL | 64 | 6 | 15 | 21 | 40 | – | – | – | – | – | OK | 8 | 0 | 0 | 0 | 6 |
|  |  |  |  |  |  |  |  |  |  |  |  |  | MM | 9 | 2 | 2 | 4 | 8 |
| 2006–2007 | Minnesota Wild | NHL | 82 | 20 | 34 | 54 | 58 | 5 | 1 | 0 | 1 | 4 | MM | 9 | 2 | 2 | 4 | 26 |
| 2007–2008 | Minnesota Wild | NHL | 57 | 11 | 31 | 42 | 42 | 6 | 4 | 1 | 5 | 4 | MM | 9 | 4 | 5 | 9 | 6 |
| 2008–2009 | Minnesota Wild | NHL | 79 | 20 | 47 | 67 | 66 | – | – | – | – | – |
| 2009–2010 | Minnesota Wild **(C)** | NHL | 80 | 22 | 49 | 71 | 50 | – | – | – | – | – | OK | 6 | 0 | 4 | 4 | 2 |
| 2010–2011 | Minnesota Wild **(C)** | NHL | 71 | 17 | 45 | 62 | 50 | – | – | – | – | – | MM **(C)** | 9 | 2 | 6 | 8 | 4 |
| 2011–2012 | Minnesota Wild **(C)** | NHL | 55 | 12 | 32 | 44 | 28 | – | – | – | – | – | MM **(C)** | 10 | 3 | 8 | 11 | 4 |
| 2012–2013 | TPS | SM-liiga | 10 | 5 | 5 | 10 | 16 | – | – | – | – | – |
|  | Minnesota Wild **(C)** | NHL | 48 | 11 | 26 | 37 | 26 | 5 | 0 | 0 | 0 | 8 |
| 2013–2014 | Minnesota Wild **(C)** | NHL | 65 | 11 | 43 | 54 | 24 | 13 | 1 | 6 | 7 | 10 | – |
| 2014–2015 | Minnesota Wild **(C)** | NHL | 80 | 14 | 34 | 48 | 38 | 10 | 1 | 3 | 4 | 2 |
| 2015–2016 | Minnesota Wild **(C)** | NHL | 82 | 17 | 39 | 56 | 40 | 6 | 3 | 2 | 5 | 2 | MM **(C)** | 10 | 4 | 6 | 10 | 12 |
| 2016–2017 | Minnesota Wild **(C)** | NHL | 80 | 18 | 40 | 58 | 34 | 5 | 1 | 1 | 2 | 0 | MC **(C)** | 3 | 0 | 0 | 0 | 0 |
| 2017–2018 | Minnesota Wild **(C)** | NHL | 82 | 14 | 31 | 45 | 46 | 5 | 0 | 4 | 4 | 2 |
| 2018–2019 | Minnesota Wild **(C)** | NHL | 48 | 8 | 21 | 29 | 22 | – | – | – | – | – |
| 2019–2020 | Minnesota Wild **(C)** | NHL | 55 | 4 | 17 | 21 | 28 | 4 | 0 | 0 | 0 | 6 |
| 2020–2021 | Columbus Blue Jackets | NHL | 7 | 1 | 1 | 2 | 2 | – | – | – | – | – |
| NHL yhteensä | 1035 | 206 | 505 | 711 | 594 | 59 | 11 | 17 | 28 | 38 |
| SM-liiga yhteensä | 161 | 22 | 46 | 68 | 108 | 28 | 3 | 12 | 15 | 18 |

Lähteet
-------

1. ↑  Minnesotan suomalaiset NHL-tähdet: "PEH-turi", "Mik" ja "Nikke" *Uusi Suomi*.  8.4.2008. Viitattu 8.6.2015.
2. ↑  Minnesotan NHL-pelaajien lempinimet julki – Kuka onkaan "Finnish Baby Jesus"? *yle.fi*.  17.10.2016. Yle. Viitattu 6.12.2016.
3. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36  Mikko Koivu *Elite Prospects*. Everysport Media Group AB.  (englanniksi)
4. ↑  Kunnari, Timo: Sairausloma jatkuu *Iltalehti*.  11.12.2007. Viitattu 2.3.2022.
5. ↑  Lahti, Markku: Mikko Koivun jalka ei kestä *Helsingin Sanomat*.  18.12.2007. Viitattu 2.3.2022.
6. ↑  Miettinen ja Koivu kaatoivat Floridan  17.10.2008 / 24.12.2009. Yle. Viitattu 2.3.2022.
7. ↑  Palomäki, Ilkka: Isoveli juhli kapteeni-Koivujen taistelussa  01.11.2008. Yle Urheilu. Viitattu 6.11.2013.
8. ↑  Uusi Minnesota-luotsi ylistää Mikko Koivua  12.9.2009. MTV.fi. Viitattu 6.11.2013. [vanhentunut linkki]
9. ↑  Tunnettu kanadalainen tv-selostaja: Tämä suomalainen on NHL:n aliarvostetuin  12.10.2011. MTV.fi. Viitattu 6.11.2013.
10. ↑  Koivu Signs Seven-Year Extension  15.7.2010. Minnesota Wild Hockey Club. Viitattu 6.11.2013. (englanniksi)
11. ↑  Mikko Koivu sai jättisopimuksen Minnesota Wildiin *Kaleva.fi*.  16.7.2010. Viitattu 6.11.2013. [vanhentunut linkki]
12. ↑  Rinne rikkoi ennätyksen – historian rahakkain suomalaissopimus  3.11.2011. MTV.fi. Viitattu 6.11.2013. [vanhentunut linkki]
13. ↑  Mikko Koivu viikkoja sivussa murtuman takia  21.2.2011. Mtv3. Viitattu 2.3.2022.
14. ↑  Wild-luotsi paljasti Mikko Koivun paluuaikataulun *Ilta-Sanomat*.  4.3.2011. Viitattu 2.3.2022.
15. ↑  Mikko Koivu tekee historiaa – pelikaveri paljasti mielenkiintoisia tietoja uran varrelta  26.2.2016. Iltalehti. Viitattu 26.2.2016.
16. ↑
17. ↑
18. ↑  Mikko Koivu lopettaa pelaajauransa *www.iltalehti.fi*. Viitattu 9.2.2021.
19. ↑  Jere Lehtinen kertoo Leijonien johdon tarkkailureissusta NHL:ään – viikon rypistyksen aikana näytillä jopa 25 suomalaispelaajaa *Yle Urheilu*. Viitattu 13.10.2021.
20. ↑  Jukka Koivu *Elite Prospects*. Everysport Media Group AB.  (englanniksi)
21. ↑    *Jääkiekkolehti*, 2004, nro 10/2004, s. 66.
22. ↑  Granlundista Mikko Koivun inttikaveri  17.5.2011. Ruotuväki-lehti.  Arkistoitu 24.9.2015. Viitattu 30.7.2014.
23. ↑  Saku ja Mikko Koivu ostivat kerrostalon  18.1.2011. Turun Sanomat. Viitattu 6.11.2013.
24. ↑  Tunnetut suomalaiset loistavat kesän 2014 upeina morsiamina  18.7.2014. mtv.fi.  Arkistoitu 25.7.2014. Viitattu 18.7.2014.
25. ↑  Mikko Koivu sai tyttövauvan  25.9.2013. Iltalehti. Viitattu 6.11.2013.
26. ↑  Emilia Saloranta: Mikko Koivulle poika *Apu*.  19.5.2015. Viitattu 3.8.2015.
27. ↑
28. 1 2 3  Jalonen, Pekka: Mikko Koivu tekee historiaa - pelikaveri paljasti mielenkiintoisia tietoja uran varrelta *iltalehti.fi*.  26.2.2016. Iltalehti. Viitattu 27.2.2016.
29. ↑  Uusitalo, Timo: Mikko Koivu teki upeaa seurahistoriaa NHL:ssä *yle.fi*.  28.2.2016. Yleisradio. Viitattu 1.3.2016.
30. ↑  Mikko Koivu hehkuu – uusi seuraennätys *ts.fi*.  29.3.2015. Turun Sanomat. Viitattu 27.2.2016.
31. ↑  Kärpille Lindblad-palkinto *liiga.fi*.  12.3.2015. Jääkiekon SM-liiga. Viitattu 22.1.2016.
32. ↑  Mennander, Pasi: Ville Niemisen uralle jälleen yksi kunnianosoitus – President’s Trophy! *leijonat.fi*.  2.5.2015. Suomen jääkiekkoliitto. Viitattu 27.2.2016. [vanhentunut linkki]
33. ↑  SM-liigakauden kausipalkinnot 2012 jaettu *liiga.fi*.  5.5.2012. Jääkiekon SM-liiga. Viitattu 27.2.2016.
34. ↑  Mikko Koivu, Wild – Stats *NHL.com*.  2014. NHL. Viitattu 1.12.2014. (englanniksi)

Huomautukset
------------

1. ↑  Maalivahti Pekka Rinne solmi vuonna 2011 suomalaispelaajista kaikkien aikojen arvokkaimman 49 miljoonan dollarin sopimuksen Nashville Predatorsin kanssa.

Aiheesta muualla
----------------

* Mikko Koivu QuantHockey.com -sivustolla (suomeksi)
* Mikko Koivu *Elite Prospects*. Everysport Media Group AB.  (englanniksi)
* Mikko Koivu The Internet Hockey Databasessa (englanniksi)
* Mikko Koivu Jatkoaika.comissa
* Mikko Koivu NHLfinns.comissa
* Ylen Elävä arkisto: Tehopakkaus Mikko Koivu (1997, 2001)

|  |  |  |
| --- | --- | --- |
| Edeltäjä:**Sami KapanenJussi Jokinen** | **Suomen kapteeni jääkiekon MM-kilpailuissa**2011 ja 20122016 | Seuraaja:**Lasse Kukkonen** |

|  |  |  |
| --- | --- | --- |
| Edeltäjä:**Saku Koivu** | **Suomen kapteeni jääkiekon maailmancupissa**2016 | Seuraaja:**–** |

|  |  |  |
| --- | --- | --- |
| Edeltäjä:**Mikael Granlund** | **President’s Trophyn voittaja**2012 | Seuraaja:**Antti Raanta** |

Suomen joukkue – Jääkiekon MM-kilpailut 2006
3 Nummelin (**A**) |
5 Kukkonen |
6 Saravo |
7 Berg |
9 Luoma |
10 Bergenheim |
12 O. Jokinen |
15 T. Ruutu |
16 Peltonen (**C**) |
18 Mäntylä |
20 Miettinen |
21 Koivu |
22 Santala |
23 Hahl |
24 Viuhkola |
25 Hentunen |
28 Rita |
30 Norrena |
31 Niittymäki |
32 Bäckström |
33 Lehtonen |
36 J. Jokinen |
37 J. Ruutu (**A**) |
55 Pirnes |
71 Kallio |
Valmentaja Erkka Westerlund

Suomen joukkue – Jääkiekon MM-kilpailut 2007
3 Nummelin (**A**) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (**C**) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (**A**) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden

Suomen joukkue – Jääkiekon MM-kilpailut 2008
4 Koistinen |
6 Väänänen |
7 Niemi |
8 Selänne |
9 M. Koivu (**A**) |
10 Pirnes |
11 S. Koivu |
12 O. Jokinen (**A**) |
15 Ruutu |
16 Peltonen (**C**) |
18 Hyvönen |
19 Luoma |
20 Bergenheim |
21 Niskala |
23 Hahl |
27 Jokela |
31 Rämö |
32 Bäckström |
33 Salmela |
35 Vehanen |
36 J. Jokinen |
37 Pyörälä |
38 Pihlström |
39 Kapanen |
40 Lepistö |
Valmentaja Doug Shedden

Suomen joukkue – Jääkiekon MM-kilpailut 2011
4 Väänänen |
5 Kukkonen (**A**) |
6 Jaakola |
9 Koivu (**C**) |
15 Ruutu (**A**) |
18 Lepistö |
19 Välivaara |
20 Pesonen |
21 Niskala |
24 Lajunen |
26 Immonen |
28 Salmela |
29 Nokelainen |
30 Hovinen |
31 Vehanen |
35 Lassila |
37 Pyörälä |
39 Kapanen |
40 Pihlström |
41 Puistola |
47 Lahti |
50 Aaltonen |
58 Joensuu |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon maailmancup 2004
2 Pitkänen |
4 Timonen (**A**) |
5 Väänänen |
6 Salo |
7 Berg |
8 Selänne |
9 Hagman |
10 Nieminen |
11 S. Koivu (**C**) |
12 Jokinen (**A**) |
15 T. Ruutu |
16 Peltonen |
21 M. Koivu |
22 Eloranta |
24 Laaksonen |
25 Hentunen |
26 Lehtinen |
27 Numminen (**A**) |
30 Lehtonen |
32 Lydman |
34 Kiprusoff |
35 Toskala |
36 Hahl |
37 J. Ruutu |
39 Kapanen |
44 Niinimaa |
Valmentaja Raimo Summanen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki

Suomen joukkue – Talviolympialaiset 2006
3 Nummelin |
4 Timonen (**A**) |
5 Kukkonen |
6 Salo |
7 Berg |
8 Selänne |
10 Nieminen |
11 S. Koivu (**C**) |
12 O. Jokinen |
14 Hagman |
16 Peltonen |
21 M. Koivu |
24 Laaksonen |
25 Hentunen |
26 Lehtinen |
27 Numminen (**A**) |
30 Norrena |
31 Niittymäki |
32 Lydman |
33 Bäckström |
36 J. Jokinen |
37 Ruutu |
39 Kapanen |
77 Niemi |
Valmentaja Erkka Westerlund

Suomen joukkue – Talviolympialaiset 2010
5 Kukkonen |
6 Salo |
8 Selänne (**A**) |
9 M. Koivu |
10 Hagman |
11 S. Koivu (**C**) |
12 Jokinen |
15 T. Ruutu |
16 Peltonen |
18 Lepistö |
20 Miettinen |
21 Niskala |
25 Pitkänen |
26 Lehtinen |
30 Niittymäki |
32 Kiprusoff |
32 Lydman |
33 Bäckström |
37 J. Ruutu |
39 Kapanen |
44 Timonen (**A**) |
51 Filppula |
62 Immonen |
Valmentaja Jukka Jalonen